**APSPRIEDES NOTEIKUMI**

**ATKLĀTAM KONKURSAM**

**Būvniecības ieceres “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Maskavas un Višķu ielās, Rīgā” projektēšana, autoruzraudzība un būvdarbi**

Rīgas pašvaldības sabiedrība ar ierobežotu atbildību “Rīgas satiksme” sakarā ar plānoto iepirkumu būvniecības ieceres “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Maskavas un Višķu ielās, Rīgā” īstenošanai, kura paredzēta projektēšana, autoruzraudzība un būvdarbi, saskaņā ar Sabiedrisko pakalpojumu sniedzēju iepirkumu likuma 22. panta otro daļu rīko apspriedi par plānotā iepirkuma nolikumā iekļaujamo informāciju.

1. **Apspriedes mērķis:** nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. **Iepirkuma priekšmets:**

2.1. Būvniecības ieceres “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Maskavas un Višķu ielās, Rīgā” projektēšana, autoruzraudzība un būvdarbi.

2.2. CPV kods: 45234126-5 (Tramvaja līniju būvniecība). Papildkods: 71000000-8 (Arhitektūras, būvniecības, inženiertehniskie un pārbaudes pakalpojumi).

2.3. Plānotais līguma termiņš – 30 mēneši.

2.4. Plānotais iepirkuma izsludināšanas laiks: 2023. gada marts/aprīlis.

**3. Apspriedes norise:**

3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei.

3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.

3.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.

**4. Ieinteresēto piegādātāju priekšlikumu iesniegšanas kārtība:**

4.1. Ieinteresētais piegādātājs priekšlikumus iesniedz, aizpildot priekšlikumi un informācijas piegādātāju apspriedei formu un nosūtot uz elektroniskā pasta adresi: liga.neilande@rigassatiksme.lv Iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.

4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.

**5. Priekšlikumu izskatīšanas kārtība:**

5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, **nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.**

**6. Apspriedei publicējamā informācija:**

6.1. Projektēšanas uzdevums ar pielikumiem un būvdarbu uzdevums.

6.2. Priekšlikumu un informācijas piegādātāju apspriedei forma.

***Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!***